בס"ד לישועתך קיויתי ה'
 נא **לא** לקרוא באמצע התפילה וקריאת התורה!
 **ספר ויקרא – פרשת מצורע– גיליון מס' 28**
"**זֹאת תִּהְיֶה תּוֹרַת הַמְּצֹרָע בְּיוֹם טָהֳרָתוֹ וְהוּבָא אֶל הַכֹּהֵן**."

בפסוק הזה נפתחת פרשת השבוע. למה נאמר בתחילת הפסוק: "**זֹאת תִּהְיֶה תּוֹרַת** "? היה אפשר לכתוב כך: "המצורע ביום טהרתו יבוא אל הכהן." מדוע, צריך להוסיף את המילים "**זֹאת תִּהְיֶה תּוֹרַת**"? אפשר לתרץ את זה על פי מה שפסק מרן פאר הדור רבנו **עובדיה יוסף**זיע"א בספרו "חזון עובדיה – פסח ח"א" וז"ל: "שואלים בהלכות פסח קודם הפסח שלשים יום. ולכל הדברות בימי החגים עצמם צריך ללמוד ולדרוש בהלכות פסח בפסח והלכות חג בחג, וכתקנת משה רבנו (מגילה לב.) שנאמר "וידבר משה את מועדי ה' אל בני ישראל".ודבר בעתו מה טוב". עכ"ל. כלומר, אומר מרן, ששלושים יום לפני חג הפסח, כשכבר מתחילים את ההכנות לפסח, צריכים להתחיל ללמוד הלכות הפסח. וכן בכל חג וחג, שלא יהיה מצב, שעוד מעט מגיע פסח, והאדם לומד הלכות סוכה וכדומה. ועתה, נחזור לפסוק
מפרשת השבוע. הפסוק אומר: "**זֹאת תִּהְיֶה תּוֹרַת הַמְּצֹרָע** " – כלומר, אדם שיש לו צרעת חייב לעסוק בדיני מצורע. מאין לנו רמז לכך? לאחר שהתורה אומרת את המילים , "**זֹאת תִּהְיֶה תּוֹרַת הַמְּצֹרָע** " (שבזה היא בעצם מדגישה, איזה דברים המצורע חייב ללמוד, בזמן המחלה) היא ממשיכה לדבר על דיני מצורע. ומכאן, שאדם חייב ללמוד את הדברים הקשורים למצב שהוא נמצא בו זה עתה. למשל, בחור שבעזרת ה' הולך להתחתן עוד מעט, חייב להתחיל ללמוד את ההלכות הקשורות לשלום בית, טהרת המשפחה וחינוך הילדים. וכן בכל מצב אחר.

"**זֹאת תִּהְיֶה תּוֹרַת הַמְּצֹרָע בְּיוֹם טָהֳרָתוֹ וְהוּבָא אֶל הַכֹּהֵן**."

כידוע, אין הצרעת מגיעה לבן אדם, אלא כנגד זה שדיבר לשון הרע. איך אפשר לדבר על חומרת עוון לשון הרע, ולא להזכיר את האדם
שריכז כל דיני לשון הרע בספריו, והיא מתנה טובה לעולם שזהו מרן רבנו **ישראל מראדין** זיע"א, שהוא בעל הספרים **"חפץ חיים", "שמירת הלשון"** ועוד?!
אומר החפץ חיים במצוות עשה על הפסוק: "**זָכוֹר אֵת אֲשֶׁר עָשָׂה ה' אֱלֹהֶיךָ לְמִרְיָם בַּדֶּרֶךְ בְּצֵאתְכֶם מִמִּצְרָיִם**." וז"ל: התורה מצווה אותנו שנזכור תמיד – בפינו – את ענשה של מרים, אשר לקתה מיד ה', על שדברה לשון-הרע במשה רבנו. מצווה זו באה כדי שנלמד ממעשה זה להתרחק מלשון-הרע (פירוש הרמב"ן). במעשה מרים מתגלה עד כמה חמור עוון לשון-הרע, כי מרים נענשה על אף שהיון סיבות רבות המקלות את חטאה: **א.** היא סכנה את עצמה להציל את משה מן הים, כשנולד. **ב.** בילדותו גדלה אותו על ברכיה. **ג.** היא דברה רק באחיה, אותו אהבה כנפשה. **ד.** היא לא דברה בגנותו, אלא רק המעיטה בגדולתו, כשהשותה אותו לשאר הנביאים. **ה.** היא לא גרמה לו כל בושה, כי לא דברה בנוכחותו. **ו.** היא גם לא דברה בפני רבים, אלא רק בצנעה לאהרן אחיה. **ז.** "והאיש משה ענו מאוד מכל האדם אשר על פני האדמה" – מרב ענוותנותו הוא בודאי לא הקפיד ולא נפגע מהדברים. עם זאת, על אף צדקת מרים הנביאה ומעשיה הטובים, נענשה בנגע הצרעת על לשון הרע שדברה. כל המדבר לשון-הרע עובר גם על מצווה זו, לזכור את אשר עשה ה' למרים.

עוד מעט אנו נשב בליל הסדר ונספר את ההגדה של פסח. דבר שכולנו מחכים לו. מכינים חידושים, מכינים דרשות, הילדים הקטנים מכינים את הקושיות. כל אחד כפי כבודו וכפי מעלתו מתכונן להגדה של פסח, לספר מה היה לפני כאלפיים שנה. לפני שנתמקד בגוף
ליל הסדר וחידושיו, נבין מה המטרה הכללית של ההגדה של פסח.
נאמר בתורתנו הקדושה: "**וּלְמַעַן תְּסַפֵּר בְּאָזְנֵי בִנְךָ וּבֶן בִּנְךָ אֵת אֲשֶׁר הִתְעַלַּלְתִּי בְּמִצְרַיִם**". משמע מהפסוק, שכל החשיבות הרבה שניתן
להגדה של פסח, זה בגלל הילדים! המטרה הראשונה והכללית של הסיפורים היפים הללו, זה רק על מנת שהילדים ידעו מה קרה לאבותינו לפני אלפיים שנה במצרים. והנה נראה לי לנכון, לספר דווקא כאן את החוויה המיוחדת ביותר שחוויתי בהיותי בפולין ביער הילדים. המקום הזה, הוא מקום נורא ביותר. כשנכנסים לשם, המקום נראה כפארק יפה, אבל העבר של המקום הזה הוא ממש אכזרי.
זה כל כך אכזרי, שגרם למשלחת של כשבעים אנשים להישען אחד על השני, ופשוט לבכות בדמעות שליש על הילדים. במקום הזה הגרמנים רצחו כשמנה מאות ילדים! ילדים, אשר טרם נולדו מתו! זהו העבר של המקום הזה. אותו יום, יום ששי היה. ובלילה בסעודת שבת חבריי בקשו ממני שאדרוש להם. לא היה לי על מה לדבר, אלא על המקום הנורא הזה. פתחתי את פי והתחלתי לומר את הדברים הבאים: "יש ילד שהוא מת פיזית... מצמרר... מעצב... לכולנו זה גרם לבכות היום... אבל איננו מודעים לכך, שיש דבר יותר גרוע מילד שמת! והוא ילד חי, שאינו מתחנך על פי תורתנו הקדושה! ילד שאין לו מושג מי היו אבותינו אברהם, יצחק ויעקב, ילד שלא יודע מה קרה במצרים לפני אלפיים שנה... ילד שלא שמע על נפלאות הבורא במצרים... אז הוא חי, נושם, מדבר, עושה פעולות, אבל באמת – אפשר להגדיר אותו כמת! על מה הדברים אמורים? דמיינו לעצמכם, ילד שמבזה את ההורים שלו! ילד שלא שומע בקול הוריו, וכל מקום שהוא הולך לשם זה פשוט בושה לו ולמשפחתו! ילד שכל יום הוריו מקבלים מכתבים ושיחות טלפון מהבית ספר, האם הם חינכו את הילד הזה בכלל? האם הוא גדל בבית? אז במה הוא יותר טוב מילד מת? כמובן, שברגע שהוא מתקן את מעשיו, אשריו ואשרי חלקו... אבל מה לעשות , שהרבה פעמים לא זוכים לכל זה?" לא פעם ופעמיים שמעתי את מורי ורבי ועט"ר הגאון רבי **יצחק מ. דיין** שליט"א מדבר על העניין החשוב הזה שהוא חינוך הילדים... פעמים שפרץ בבכי, ופעמים שפשוט דיבר בלב שבור... כמה חיזוק קבלתי ממנו בעניין הזה! והנה אף אני כשחוויתי את החוויה הקשה הזאת, הרגשתי למה זה כל כך מטריד את הרב... אוי כמה אפשר לדבר על זה... אפשר למלאות דפים וספרים עד אין סוף... וגם בעל הקונטרס "**וידבר משה**" דיבר על זה (עמ' לו) וז"ל: "כמה חשוב הדבר להשפיע על אחינו בית ישראל לשלוח את בניהם למוסדות של תורה, מקום שמחנכים אותם למידות, דרך ארץ ולא שטויות והבלי העולם הזה. מרן מופת הדור רבנו **עובדיה יוסף** זצוק"ל מסר את נפשו למען חינוך ילדי ישראל והקים את רשת החינוך של מעין החינוך התורני ופעל ועשה בכל כוחו למען הצלת ילדי ישראל ולא ליתן להם ללכת שולל אחר החינוך הקלוקל של אלה הרחוקים מהתורה והיהדות. ופעם אחת, דיבר עם איזה יהודי ורצה להשפיע עליו לשים את ילדו בחינוך תורני. אך אותו יהודי ענה למרן רבנו הגדול זצוק"ל: "כבוד הרב, אני אין לי בעיה לשים את הילד בתלמוד תורה, הבעיה שאשתי מתנגדת לצעד הזה, ואולי אם כבודו יכתוב לה מכתב שתשים את הילד בחינוך תורני זה ישפיע עליה". אך מרן אמר לו כי הוא רוצה לבוא לביתו ורק כך זה ישפיע עליה. אותו יהודי שמח מאוד והתקשר לאשתו כי מרן בדרך לביתם. אך מרן בא לאותו יהודי ואמר לו שכרגע הנהג שלו לא נמצא: "האם יש לך רכב שניסע לביתך?" ענה לו אותו יהודי: "כן, כבוד הרב, אבל אני מתבייש לקחת את הרב באוטו שלי, כי זה לא אוטו, אלא משאית פח הזבל..." אמר לו מרן: אין לי שום בעיה לנסוע במשאית פח הזבל, העיקר שאני אזכה להוציא את הילד שלך מהזבל.." לא היה איכפת למרן להתבזות ולהשפיל את כבודו עד כדי כך שהיה מוכן לנסוע באוטו מלא זוהמא שכזה. והעיקר לשמור על החינו הטהור של ילדי ישראל. כי מרן זיע"א ידע שזה דבר שעובר אך חינוך שאינו לפי רוח התורה זה לא עובר אלא ירדוף את אותו ילד במשך כל חייו. צריך לדעת ולהודיע בשער בת רבים כי חינוך שאינו תורני, חינוך שאין למנהלים שלו זיק של יהדות ואין לו קשר לתורה, זה מלכות יוון, זה החינוך של פרעה, מה פרעה אמר? מי ה', אשר אשמע בקולו, לא ידעתי את ה' וגם את ישראל לא אשלח.
לאחרונה בא אלי ילד שלומד בכיתה ח' בבי"ס חילוני ואותו ילד סיפר שהוא התחיל להתחזק מאוד, ובא לכיתה עם כיפה. אז המור
שאל אותו: "תגיד לי הכל בסדר איתך? קיבלת סריטה במוח?" אותו ילד שתק ולא ענה לו. למחרת בא לכיתה עם ציצית. כאן זה היה
שבל מדי "קיצוני" למורה. המורה אמר לו: "תגיד לי מה קורה איתך, אני רואה שהשתגעת לגמרי, מה עובר עליך?" אך אותו ילד כבר
לא יכל לשתוק וענה למורה שלו: "סליחה המורה, אנחנו משפחה בעיקרון דתיים ושומרי שבת וכל המשפחה שלי מאמינה בה' ". המורה עונה לו בתגובה: "מאוד עצוב לי לשמוע שאתם מאמינים בה' ". זה חינוך של פרעו הרשע! "מי ה' אשר אשמע בקולו, לא ידעתי את ה' ". ויש כאלה ששולחים את ילדיהם לשם מחוסר שימת לב, הם רואים שהעיקר עכשיו הכל בסדר זה קרוב לבית, יש לו חברה,
הוא נהנה, מצוין! אבל כל זה הם עושים בלי להסתכל במבט יותר קדימה, צריך להסתכל על טווח יותר ארוך, מה יהיה איתו כשהוא יגדל? האם הוא ירצה בכלל שיהיה לו קשר ליהדות? אם זה החינוך שהוא מקבל, למה שהוא ירצה בכלל להגיר את בורא עולם? ואחר כך באים אותם הורים ובוכים שהילד שלהם הביא גויה הביתה ואומר כי זה הלכה שלו... הרע אתה בעצמך שמת אותו בידיים של הכופרים האלה, מה אתה בא בטענות? תאכל את מה שבישלת! כמה כואב הלב, לשמוע סיפורים כאלה עצובים על ילדים קטנים שהם הבל שאין בו חטא, ומסכנים הם בכלל לא אשמים, שמו אותם בעל כורחם במקומות שנוגדים את רוח התורה והיהדות, לכן כל אדם ישתדל להשפיע כמה שיותר על מכריו וידידיו שיבדקו טוב איפה הם שמים את בנן. ויהי רצון שלא נבוש ולא ניכלם ולא ניכשל לעולם ועד!" עכ"ל

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 **העלון מוקדש:** להצלחתם של: לרפואתם של: לעילוי נשמתם של:
 הרב יצחק דיין שליט"א – רב קהילת "כתר תורה משה סימנטוב בן חוה הגאון רבי יעקב בן מרגלית יוסף זצ"ל
 הרב יצחק מ. דיין שליט"א – רב שכונת נ. בן גוריון זילפה בת תמר יצחק בן חנניה הנולד מחוה הרב לירן רביב שליט"א – מזכה הרבים חייה וורדה בת עליזה
 משפחת עמנואל זכאי הי"ו תמר בת רות משפחת מרדכי הכהן הי"ו
 העלון מופץ לזיכוי הרבים ולהצלחתו של ידידי היקר **עידן מזרחי** הי"ו שה' ישלח לו זיווג הגון במהרה אמן!
 ובכן, העלון מוקדש לזכות נשמתו הקדושה והטהורה – של מרן רבנו **עובדיה יוסף** זצוק"ל **זמני השבת:** כניסת השבת**:** 18:44| יציאת השבת: 19:44 | לר"ת: 20:16|
 עורך העלון: יצחק דוד כץ | לתגובות: 052-895-7221 העלון מופץ ע"י מרכז קהילתי התורני "מקהלֹת"

בס"ד *מטרת ההגדה של פסח*
 **וּלְמַעַן תְּסַפֵּר בְּאָזְנֵי בִנְךָ וּבֶן בִּנְךָ אֵת אֲשֶׁר הִתְעַלַּלְתִּי בְּמִצְרַיִם**

בשורה משמחת!
הננו שמחים לבשר לציבור היקר על הוצאת הגדה של פסח המפוארת
"**וידבר משה**" שחיבר וערך הבחור החשוב ר' משה דיין הי"ו בנו של מו"ר עט"ר רב השכונה הרה"ג רבי **יצחק מ. דיין** שליט"א.
בהגדה יש פירושים נפלאים ומעשיות לפי סדר הגדה של פסח
את ההגדה ניתן להשיג אצלי – 052-895-7221